**2016 m. Kandidatų turnyras** – finalinis atrankos turnyras, kuris išaiškino šachmatininką, 2016 metais žaisiantį mačą dėl pasaulio šachmatų čempiono vardo su Magnusu Karlsenu. Turnyras vyko 2016 m. kovo 11 – kovo 30 d. Maskvoje. Nugalėjo Sergejus Karjakinas, surinkęs 8½ taško iš 14 galimų. Jis iškovojo teisę žaisti 2016 m. pasaulio šachmatų čempionato mačą su pasaulio čempionu Magnusu Karlsenu.

Nuostatai
---------

### Dalyvių atranka

Kandidatų turnyre dalyvavo aštuoni žaidėjai, kurie į jį pateko laikantis pirmumo eilės taisyklių:

1. Paskutinįjį pasaulio čempionato mačą pralaimėjęs žaidėjas

2. Du geriausi 2015 m. pasaulio šachmatų taurės varžybų žaidėjai.

3. Du geriausi 2014-15 m. FIDE Didžiojo prizo žaidėjai.

4. Du žaidėjai (išskyrus tuos, kurie patenka pagal 1. 2.ar 3. punktus), turėję aukščiausius reitingus.

Vidutinis reitingas buvo apskaičiuotas, sudėjus nuo 2015 m. sausio 1 d. iki 2015 m. gruodžio 1 d. 12-kos mėnesių reitingus ir padalijus sumą iš 12-kos. Be to reikėjo, kad žaidėjas per reitingavimo laikotarpį būtų sužaidęs bent 30 reitinguojamų partijų.

Jei reitingai būtų buvę vienodi, jie būtų apskaičiuoti dviejų ženklų po kablelio tikslumu. Jei vis dar būtų buvę lygu, būtų tikrinta kiek per priešpaskutinių metų dvylika mėnesių žaidėjai yra sužaidę reitinguojamų partijų. Būtų patekęs žaidėjas, sužaidęs didesnį tokių partijų skaičių.

Pagal reitingą žaidėjas gali patekti tik, jei jis dalyvavo 2015 m. Pasaulio taurės, ar 2014–2015 FIDE Didžiojo prizo varžybose.

5. Vienas organizatorių pakviestas žaidėjas, kurio reitingas 2015 liepos 1 d. buvo ne mažesnis kaip 2725.

Tuo atveju, kai žaidėjai negali, ar atsisako dalyvauti kandidatų turnyre, pirmas rezervinis žaidėjas būtų dalyvis, užėmęs aukštesnę vietą 2014–2015 m. Didžiojo prizo varžybose. Tolimesniems keitimams žaidėjai būtų atrenkami pagal aukštesnį reitingą iš 2015 m. vidutinio Elo reitingo sąrašo.

### Turnyro formatas

Turnyre 8 žaidėjai žaidžia po dvi partijas ratų sistemos turnyrą (14 ratų). Jei būtų dalyvių iš vienos šalies šachmatų federacijos, tarpusavyje jie žaistų 1 ir 8 ratuose. Jei tokių daugiau (pav, 4), jie tarpusavyje žaistų 1, 2, 3 ir 8, 9, 10 ratuose.

### Laiko kontrolė

Kiekvienam dalyviui partijai skiriama laiko: 100 min. pirmiesiems 40 ėjimų, 50 min sekantiems 20 ėjimų ir po 15 min. iki partijos pabaigos. Nuo 1-o ėjimo žaidėjui, padariusiam ėjimą, pridedama po 30 sek.

### Kandidatų turnyro nugalėtojo nustatymas

Žaidėjas, surinkęs daugiausia taškų (už pergalę – 1 taškas už lygiąsias – ½ , už pralaimėjimą – 0 taškų) tampa pretendentu žaisti mačą su pasaulio šachmatų čempionu. Kai du, ar daugiau žaidėjų pretenduojančių į pirmąją vietą surenka po lygiai taškų, nugalėtojo nustatymui pirmumo eile lyginami šie papildomi rodikliai:

1. Tarpusavio susitikimo rezultatai (turintis aukštesnį tampa nugalėtoju), jei lygu, tai

2. Pergalių skaičius turnyre. Jei vis dar lygu, tai

3. Soneborno – Bergerio koeficientas

Jei vis dar lygu, tai rengiamos greitųjų šachmatų varžybos. Traukiami burtai dėl spalvų ir žaidžiamos dvi partijos, po 25 min, pridedant po kiekvieno ėjimo po 10 sek.

Jei pabaigus dvi partijas vis dar lygu, traukiami burtai ir žaidžiamos dvi žaibo partijos po 5 min. plius po kiekvieno ėjimo 3 sek. Žaidėjas laimėjęs burtus gali pasirinkti figūrų spalvą.

Jei pasibaigus dviem žaibo partijoms – lygu, tai dar kartą, bet ne daugiau, kaip du kartus, žaidžiamos dvi žaibo partijos.

Jei ir vėl mačas baigiasi lygiosiomis, tai žaidžiama paskutinė žaibo partija. Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna – 5 min, juodieji – 4 min, be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei partija baigiasi lygiosiomis, mačo nugalėtoju skelbiami juodieji.

Jei vienodai taškų buvo surinkę trys žaidėjai tai paskutinės žaibo partijos taip pat žaidžiamos. Sudaromas sąrašas, kuriame žaidėjai užima vietas pagal aukštesnį FIDE reitingą. Pirma tarpusavyje sužaidžia antrą ir trečią reitingą turintys dalyviai, o nugalėtojas susitinka su pirmą reitingą turinčiu dalyviu.

Paskutinės žaibo partijos nugalėtojas galutinėje lentelėje užima pirmąją vietą, o jo varžovas – antrąją vietą.
Analogiška tvarka galioja ir esant daugiau pretendentų į 1-ąją vietą.

Atrinkti dalyviai
-----------------

| Žaidėjų pasiekimai | Žaidėjas | Amžius | Reitingas | Vieta pasaulyje\* |
| --- | --- | --- | --- | --- |
| 2014 m. pasaulio čempionato mačą pralaimėjęs žaidėjas | Indija Višvanatanas Anandas | 46 | 2762 | 12 |
| 2015 m. pasaulio šachmatų taurės varžybų nugalėtojas | Rusija Sergejus Karjakinas | 26 | 2760 | 13 |
| 2015 m. pasaulio šachmatų taurės varžybų 2-os vietos laimėtojas | Rusija Piotras Svidleris | 39 | 2757 | 16 |
| 2014–2015 metų  Didžiojo prizo varžybų 1-2 vietų prizininkai. | Jungtinės Amerikos Valstijos Fabianas Karuana | 23 | 2794 | 3 |
| Jungtinės Amerikos Valstijos Hikaru Nakamura | 28 | 2790 | 6 |
| Du dalyviai pagal aukščiausią (2014–2015) m. vidutinį reitingą, dalyvavę 2014-2015 m. didžiojo prizo, ar Taurės varžybose. | Bulgarija Veselinas Topalovas | 41 | 2780 | 8 |
| Nyderlandai Anišas Giris | 21 | 2793 | 4 |
| Organizatorių pakviestas žaidėjas | Armėnija Levonas Aronianas | 33 | 2786 | 7  |
|

Pastaba. \* Užimama vieta pasaulyje pagal vidutinį 2015 m. reitingą.

Turnyro eiga
------------

### Pirmoji pusė

#### Po trijų ratų

**Pirmajame rate** tarpusavyje žaidė dalyviai iš tos pačios šalies. Pirmojo rato partijos S. Karjakinas – P. Svidleris, H. Nakamura- F. Karuana, A. Giris baigėsi lygiosiomis. Tik partija V. Anandas – V. Topalovas baigėsi baltųjų pergale.

**Antrajame rate** partijos: P. Svidleris – V. Topalovas, L. Aronianas – V. Anandas ir F. Karuanas – A. Giris baigėsi taikiai, o S. Karjakinas nugalėjo H. Nakamurą.

**Trečiajame rate** partijos H. Nakamura – P. Svidleris, A. Giris – S. Karjakinas, A. Nandas – F. Karuana baigėsi lygiosiomis, o L. Aronianas juodaisiais laimėjo prieš V. Topalovą.

Po trijų ratų turnyre pirmavo: V. Anandas, L. Aronianas ir S. Karjakinas surinkę po 2 taškus. Pustaškiu buvo atsilikę dar trys žaidėjai: A. Giris, F. Karuanas, P. Svidleris.

#### Po penkerių ratų

**Ketvirtajame rate** S. Karjakinas, žaisdamas baltosiomis figūromis, laimėjo prieš V. Anandą. Tai buvo jo antroji pergalė šiame turnyre. Partijose: H. Nakamura – Giris, P. Svidleris – L. Aronianas, F. Karuanas – V. Topalovas varžovai psidalijo po pustaškį. Po ketvirtojo rato turnyre pirmavo S.Karjakinas – 3 taškai, antras buvo L. Aronianas – 2,5.

**Penktojoe rato** partijas visi varžovai baigė taikiai. Taip sužaidė: A. Giris su P. Svidleriu, V. Anandas su H. Nakamura, V. Topalovas su S. Kariakinu, L. Aronianas su F. Karuana.

Po penkerių ratų pirmoje vietoje – S. Karjakinas su 3,5 taško, antroje – L. Aronianas su 3 taškais, trečią- šeštą vietas dalijosi: V. Anandas. A. Giris ir F. Karuanas, turėję po 2,5 taško.

#### Po septynerių ratų

**Šeštajame rate** V. Anandas laimėjo prieš P. Svidlerį, o L. Aronianas, laimėjęs prieš H. Nakamura pavijo lyderį S. Karjakiną. Taikiai pasibaigė partijos: V. Topalovas – A. Giris, F. Karuanas – S. Karjakinas.

**Septintajame** rate trys partijos: P. Svidleris – F. Karuana, S. Karjakinas – L. Aronianas, A. Giris – V. Anandas baigėsi lygiosiomis. Vienoje partijoje: H. Nikamura – V. Topalovas baltieji iškovojo tašką.

Po septynių ratų, pasiekus turnyro vidurį, pirmavo du žaidėjai: Levonas Aronianas ir Sergejus Karjakinas, surinkę po 4,5 taško. Trečioje vietoje buvo Višvanatanas Anandas – 4 taškai. 4-5 vietomis dalijosi Anišas Giris ir Fabianas Karuanas – jų sąskaitose po 3,5 taško.

|
|  |
Pasaulio šachmatų čempionato Kandidatų turnyras, Maskva 2016 m. kovo 11–kovo 30 d. | Vieta
  | Dalyviai 
  | Reitingas
  | 1
  | 2
  | 3
  | 4
  | 5
  | 6
  | 7
  | 8
  | Taškai | Tarp.rez. | Pergalės | SB koef\*. |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Rusija Sergejus Karjakinas | 2760 |  |  | 1 | ½ | 1 | 0 | ½ | ½ | ½ | ½ | ½ | ½ | 1 | ½ | 1 | ½ | **8½** | – | **4**  |  |
| 2 | Jungtinės Amerikos Valstijos Fabianas Karuana | 2794 | ½ | 0 |  |  | 1 | ½ | ½ | ½ | ½ | ½ | ½ | ½ | 1 | ½ | ½ | ½ | **7½** | 1½ | 2 | 51,5 |
| 3 | Indija Višvanatanas Anandas | 2762 | 1 | 0 | ½ | 0 |  |  | 1 | ½ | 1 | ½ | ½ | ½ | ½ | 0 | 1 | ½ | **7½** | ½ | 4 | 50,50 |
| 4 | Rusija Piotras Svidleris | 2757 | ½ | ½ | ½ | ½ | ½ | 0 |  |  | ½ | 1 | ½ | ½ | ½ | ½ | ½ | ½ | **7** | 3½ | 1 | 48,75 |
| 5 | Armėnija Levonas Aronianas | 2786 | ½ | ½ | ½ | ½ | ½ | 0 | 0 | ½ |  |  | ½ | ½ | 1 | ½ | ½ | 1 | **7** | 3 | 2 | 47,5 |
| 6 | Nyderlandai Anišas Giris | 2793 | ½ | ½ | ½ | ½ | ½ | ½ | ½ | ½ | ½ | ½ |  |  | ½ | ½ | ½ | ½ | **7** | 3 | 0 | 49 |
| 7 | Jungtinės Amerikos Valstijos Hikaru Nakamura | 2758 | ½ | 0 | ½ | 0 | 1 | ½ | ½ | ½ | ½ | 0 | ½ | ½ |  |  | 1 | 1 | **7** | 2½  | 3 | 45,75 |
| 8 | Bulgarija Veselinas Topalovas | 2780 | ½ | 0 | ½ | ½ | ½ | 0 | ½ | ½ | 0 | ½ | ½ | ½ | 0 | 0 |  |  | **4½** | - | 0 |  |

Pastaba. Tarp rez.- tarpusavio rezultatas, SB\* koef.- Sonneborno Bergerio koeficientas.

### Antroji pusė

#### Po devynerių ratų

Aštuntajame rate pasidėjo turnyro antroji pusė, kurioje dalyviai su savo varžovais žaidė po antrąją partiją ir kurios figūrų spalvos buvo priešingos nei pirmojoje pusėje žaistų partijų. F. Karuana baltaisiais laimėjo prieš H. Nakamurą, o likusiose partijose: P. Svidleris – S. Karjakinas, L. Aronianas – A. Giris ir V. Topalovas – V. Anandas varžovai pasidalijo po pustaškį.

Devintajame rate V. Anandas įveikė L. Aronianą, o partijose: V. Topalovas – P. Svidleris, A. Giris – F. Karuana ir H. Nakamura S. Karjakinas buvo užfiksuotos lygiosios.

Po devynių ratų lentelės priekyje du didmeistriai: V. Anandas ir S. Karjakinas, turintys po 5,5 taško. Pustaškiu nuo jų buvo atsilikę L. Aronianas ir F. Karuanas, O A. Giris su 4,5 taško buvo penktas.

#### Po vienuolikos ratų

Dešimtajame rate F. Karuana baltaisiais nugalėjo V. Anandą. Taikiai pasibaigė partijos: P. Svidleris H. Nakamura, S. Karjakinas, L. Aronianas – V. Topalovas.

Vienuoliktajame rate V. Anandas laimėjo prieš S. Kariakiną, o L. Aronianas pralaimėjo P. Svidleriui. Taikiai pasibaigį partijos: V. Topalovas – F. Karuanas, A. Giris – H. Nakamura.

Po vienuolikto rato V. Anandas ir F. Karuanas pirmavo, turėdami po 6,5 taško. Trečioje vietoje buvo – S. Karjakinas (6 taškai), 4-6 vietas dalijosi L. Aronianas, A. Giris, P. Svidleris (po 5,5 taško).

#### Prieš paskutinį ratą

Dvyliktajame rate H. Nakamura įveikė V. Anandą, o S. Karjakinas, laimėjęs prieš V. Topalovą, kartu su F. Karuanu, grįžo į pirmaujančių gretas. Likusios partijos P. Svidleris – A. Giris ir F. Karuanas – L. Aronianas baigėsi lygiosiomis.

Tryliktajame rate V. Topalovas pralaimėjo H. Nakamurai. Likusiose partijose: V, Anandas – A. Giris, L. Aronianas – S. Karjakinas ir F. Karuanas – P. Svidleris varžovai pasidalijo po pustaškį.

Likus vienam ratui, kandidatų turnyre pirmavo F. Karuana ir S. Karjakinas. Jie buvo surinkę po 7,5 taško. Trečias buvo V. Anandas su 7 taškais. 4-7 vietomis dalijosi: L. Aronianas, A. Giris, H. Nakamura ir P. Svidleris, turėję po 6,5 taško. Turnyro baigtis turėjo spręstis paskutiniame rate.

#### Paskutinis ratas

Paskutiniame rate lyderiai susitiko tarpusavyje. S. Karjakinas, žaidęs baltaisiais, susitiko su F. Karuanu. Partijos vertė buvo didžiulė – nugalėtojas iškovotų teisę žaisti mačą dėl pasaulio čempiono titulo. Buvo sužaistas aštrus siciliškosios gynybos variantas. Juodieji 36 ėjime, sužaidę 36….Be4? suklydo (geriau 36….Re4). Sergejus Kariaginas sekančiu ėjimu paaukojęs bokštą (37. B:d5), 45 ėjime laimėjo partiją, surinko 8,5 taško, tapo kandidatų turnyro nugalėtoju bei iškovojo teisę žaisti mačą dėl pasaulio šachmatų čempiono vardo su pasaulio čempionu M. Karlsenu.

Susitikimuose H. Nakamura – L. Aronianas, P. Svidleris – V. Anandas. A. Giris – V. Topalovas varžovai partijas baigė lygiosiomis.

Pasibaigus visoms partijoma, paaiškėjo, kad surinkę po 7,5 taško, 2-3 vietomis, pasidalijo F. Karuanas su V. Anandu. Dar keturi žaidėjai: P. Svidleris, L. Aronianas, A. Giris ir H. Nakamura surinko po 7 taškus ir užėmė 4-7 vietas.

Šaltiniai
---------

1. ↑  „FIDE pasaulio čempionato 2014–2016 m. ciklo Kandidatų turnyro Nuostatai ir taisyklės" (PDF) (anglų). Suarchyvuotas originalas (PDF) 2020-05-10. Nuoroda tikrinta 2020 m. geg. 10 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
2. ↑  „2016 m. FIDE Pasaulio šachmatų čempionato kandidatų turnyras" (anglų). Suarchyvuotas originalas 2020-05-10. Nuoroda tikrinta 2020 m. geg. 10 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
3. ↑  „Pirmajame rate Anandas laimi prieš Topalovą" (anglų). Suarchyvuotas originalas 2020-05-10. Nuoroda tikrinta 2020 m. geg. 30 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)
4. ↑  „Antrajame kandidatų turnyro rate Nakamura grubiai klysta" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)
5. ↑  „Įveikęs Topalovą, Aronianas paveja lyderius" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)
6. ↑  „Karjakinas nugali Anandą ir išeina į pirmą vietą" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)
7. ↑  „Visos partijos baigėsi lygiosiomis. Karjakinas lieka lyderiu" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
8. ↑  „Aronianas paveja Kariakiną" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
9. ↑  „Nakamura Laimi prieš Topalovą. Aronianas ir Karjakinas ipusėjus varžyboms pirmauja" (anglų). Nuoroda tikrinta 2020 m. geg 1 d. `{{cite web}}`: Patikrinkite date reikšmes: `|accessdate=` (pagalba)
10. ↑  „2016 m. FIDE Kandidatų turnyras". Nuoroda tikrinta 2020 m. geg. 1 d.. `{{cite web}}`: Patikrinkite date reikšmes: `|accessdate=` (pagalba)
11. ↑  „2016 m. FIDE Kandidatai". Suarchyvuotas originalas 2019-06-17. Nuoroda tikrinta 2016 m. bal 1 d.. `{{cite web}}`: Patikrinkite date reikšmes: `|accessdate=` (pagalba)
12. ↑  „Karuana 8-ame Kandidatų turnyro rate laimi prieš Nakamurą" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
13. ↑  „Anandas laimi prieš Aronianą ir paveja Karjakiną" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
14. ↑  „Pretendentų turnyras 10: Karuana laimi prieš Anandą ir katu su Karjakinu pirmauja Kandidatų turnyre" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
15. ↑  „Laimėjęs prieš Karjakiną, Anandas vėl turnyro priekyje" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
16. ↑  „Anandas pralaimi, o Karjakinas grįžta į lyderius" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
17. ↑  „Pretendentų turnyras 13: Nakamura laimi prieš Topalovą" (anglų). Nuoroda tikrinta 2020 m. geg. 1 d. `{{cite web}}`: Patikrinkite date reikšmes: `|accessdate=` (pagalba)
18. ↑  „Karjakinas laimi kandidatų turnyrą ir iškovoja teisę žaisti mačą dėl pasaulio čempiono titulo" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)
19. ↑  „Karjakinas su Karlsenu žais mačą dėl pasaulio čempiono titulo" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)
20. ↑  „2016 m. FIDE kandidatų turnyras" (anglų). Nuoroda tikrinta 2020 m. bal. 30 d. `{{cite web}}`: Patikrinkite date reikšmes: `|accessdate=` (pagalba)

Nuorodos
--------

* 2016 m. Kandidatų turnyro partijos
* 2016 m. Kandidatų šachmatų varžybos Maskvoje

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RKandidatų atrankos varžybos |
| --- |
|  |
| Kandidatų turnyrai | 
1950 · 1953 · 1956 · 1959 · 1962 · 1985 · 1993 · 2013 · 2014 · 2016 · 2018 · 2020 · 2022 · |
|  |
| Kandidatų mačai | 
1965 · 1968 · 1971 · 1974 · 1977/78 · 1980/81 · 1983/84 · 1988/90 · 1991/93 · 1994/95 (FIDE) · 1994/95 (PŠA) · 2007 · 2011 · |

 |